മാനസ വധക്കേസില് കുറ്റപത്രം സമര്പ്പിച്ചു: ആത്മഹത്യ ചെയ്ത രാഖില് ഒന്നാം പ്രതി, ആദിത്യന് രണ്ടാംപ്രതി കോതമംഗലത്ത് ഡെന്റല് കോളജ് വിദ്യാര്ഥിനിയായ മാനസ എന്ന യുവതിയെ വെടിവെച്ച് കൊലപ്പെടുത്തിയ ശേഷം യുവാവ് ആത്മഹത്യ ചെയ്ത കേസില് പോലീസ് കുറ്റപത്രം സമര്പ്പിച്ചു. കോതമംഗലം ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതിയിലാണ് ഇരുന്നൂറോളം പേജുള്ള കുറ്റപത്രം പ്രത്യേക അന്വേഷണ സംഘം സമര്പ്പിച്ചത്. മാനസയെ വെടിവെച്ചു കൊലപ്പെടുത്തിയ ശേഷം ആത്മഹത്യ ചെയ്ത തലശ്ശേരി സ്വദേശി രാഖില്32ആണ് ഒന്നാം പ്രതി. ബീഹാറില് നിന്ന് തോക്ക് വാങ്ങിക്കൊണ്ടുവരാനും സംഭവങ്ങള്ക്കും കൂട്ടുനിന്ന കണ്ണൂര് ഇടച്ചൊവ്വ സ്വദേശി ആദിത്യന് പ്രദീപ്27 രണ്ടാം പ്രതിയും തോക്ക് നല്കിയ ബീഹാര് സ്വദേശി സോനുകുമാര് മൂന്നാം പ്രതിയും ഇടനിലക്കാരന് മനീഷ് കുമാര് വര്മ നാലാം പ്രതിയുമാണ് ജൂലൈ 20നാണ് കോതമംഗലത്ത് മാനസ പേയിംഗ് ഗസ്റ്റായി താമസിക്കുന്ന വീട്ടിലെത്തി രാഖില് വെടിയുതിര്ത്തത്. പിന്നാലെ ഇയാള് ആത്മഹത്യ ചെയ്തു.